দিনাজপুরে স্ত্রী হত্যার দায়ে স্বামীর যাবজ্জীবন জেল - দেশের খবর
দিনাজপুরে স্ত্রী হত্যার দায়ে স্বামীর যাবজ্জীবন জেল
প্রকাশিতঃ মে ২৬, ২০১৫
রতন সিং, দিনাজপুর: স্ত্রী হত্যার অপরাধে স্বামীকে যাবজ্জীবন কারাদণ্ড দিয়েছেন দিনাজপুরের অতিরিক্ত জেলা ও দায়রা জজ-২ আদালতের বিচারক মো. মাহমুদুল করিম। বীরগঞ্জ উপজেলার মিরাটুঙ্গী গ্রামের জয়নাল মো. আব্দুল মালেককে তার স্ত্রী রেহানা বেগমকে হত্যার দায়ে এ রায় দেন আদালত।
আদালতের রায়ে আব্দুল মালেকের ১০ হাজার টাকা জরিমানা করা হয়। জরিমানার টাকা পরিশোধ না করলে তাকে আরও তিন মাস জেল খাটতে হবে।
মিরাটুঙ্গী গ্রামের জয়নাল আবেদিনের ছেলে আব্দুল মালেকের সাথে একই গ্রামের আব্দুস সামাদের মেয়ে রেহানা বেগমের বিয়ে হয়। ২০১১ সালের ১৪ ফেব্রুয়ারি উভয়ের মধ্যে ঝগড়ার এক পর্যায়ে আব্দুল মালেক রেহানাকে শ্বাসরোধ করে হত্যা করে। রেহেনার বাবা বাদী হয়ে এ নিয়ে বীরগঞ্জ থানায় হত্যা মামলা দায়ের করেন (মামলা নং ৮, তাং ১৬-২-১১)। মামলার তদন্তকারী কর্মকর্তা এসআই আব্দুল মতিন দীর্ঘ তদন্তশেষে আদালতে প্রতিবেদন দাখিল করেন। সাক্ষ্য গ্রহণের পর আব্দুল মালেককে দোষী সাব্যস্ত করে আদালত জেল-জরিমানার রায় দেন।
নেত্রকোনায় স্ত্রী হত্যার দায়ে স্বামীর মৃত্যুদণ্ড